Fil 1:28 Saam vasstaan vir en in die evangelie beteken ook dat jy jou nie laat afskrik deur die teenstanders nie. Die teenstanders kan mense wees wat geweld en verdrukking gebruik. Dit kan ook mense wees wat vanuit die gemeente met 'n dwaalleer kom. Mense wat oor Christus praat maar wat byvoorbeeld sê dat dit nie meer nodig is om ons aan die HERE se wet te hou nie. Ons staan deur Christus offer in die vryheid en Jesus hou van ons. Dit sou dan die rede wees om nie meer oor die sondes in ons lewe te hoef nadink nie. God hou van jou wat jy ook maar doen. Dit kan wees dat 'n bepaalde dwaalleer so populêr geraak het dat as jy dit 'n verkeerde leer noem die teenstand selfs in die gemeente baie groot word. Dieselfde kan gebeur as jy aan die kaak stel dat mense in die gemeente leer dat die Bybel nie die onfeilbare Woord van God is nie. As jy mense wat hulle meer deur die tydgees as die onfeilbare Woord van God laat lei ontmasker. As jy uitwys dat in de kerk daar wolwe is wat met hulle dwaalleer die trop verstrooi. Dan kan jou die lewe baie moeilik gemaak word. Jy is dan die een wat die eenheid bedreig en jy moet swyg. Nogtans vertel die Gees ons steeds weer dat hierdie dinge gaan gebeur. Ons lees dit o.a. as Paulus afskeid neem van die ouderlinge van die gemeente van Efese: "Want ek weet dit, dat na my vertrek wrede wolwe onder julle sal inkom en die kudde nie sal spaar nie. Ja, uit julle self sal daar manne opstaan wat verkeerde dinge praat om die dissipels weg te trek agter hulle aan. Daarom moet julle waak". Hand 20:29-31